google/wiki40b huggingface dataset:
रमापति शास्त्री

रमापति शास्त्री एक भारतीय राजनीतिज्ञ तथा वर्तमान उत्तर प्रदेश सरकार में कैबिनेट मंत्री है| वे भारतीय जनता पार्टी के राजनेता है|
इस्लाम और विज्ञान

अवलोकन

यह व्यापक रूप से मान्य किया गया है कि क़ुरआन में लगभग 750 आयात(श्लोक) प्राकृतिक घटनाओं का ज़िक्र करते हैं। कई आयात(श्लोक) मानवजाति से क़ुदरत के अध्यन करने का बुलावा देती हैं।
स्याही

स्याही या रोशनाई या मशि एक द्रव है जिसमें बहुत से रंजक (pigments) होते हैं और जिसका उपयोग लिखने, चित्र बनाने आदि के लिये होता है।
रेडियो सिटी

रेडियो सिटी भारत का एक गैर शासकीय रेडियो स्टेशन है। इसका प्रसारण ९१.१ मेगाहर्ट्ज़ पर होता है। इस रेडियो स्टेशन कि शुरुआत सबसे पहले मुंबई से २००४ में हुई। अब यह भारत के कई शहरों और महानगरों में एक प्रचलित रेडियो स्टेशन है। 
इसकीं मुख्य कार्यकारी अधिकारी मिस. अपूर्वा पुरोहित हैं।

इतिहास

सन् 1995 में सर्वोच्च न्यायालय ने एक बड़े  फैसले में हवाई तरंगों पर सरकार का एकाधिकार समाप्त कर दिया जिससे निजी एफ एम चैनलों को शुरुआत के मार्ग प्रशस्त हो गया, जिससे मार्च 2000 में सरकार ने देश के 40 बड़े शहरो में 108 रेडियो स्टेशनों के लाइसेंसे देने के लिए खुली बोली लगायी। 3 जुलाई सन् 2001 में देश का पहला निजी एफ.एम. चैनल रेडियो सिटी, बैंगलौर से आरंभ हुआ और बाद के वर्षों में इसके भारत के दूसरे शहरों से भी इसका प्रसारण आरम्भ किया गया। रेडियो सिटी के कार्यक्रमों का प्रसारण हिंदी और अंग्रेजी के अलावा भारत के कई दूसरे क्षेत्रीय भाषाओं में भी होता है। यह भारत में सबसे प्रसिद्ध और सुने जाने वाले एफ एम स्टशनों में से एक है।
आर. शाहिद मास मीडिया, जामिया मिल्लिया इस्लामिया के द्वारा सम्पादित
लोआरे किला

इतिहास

यह किला खास तौर पर 11वीं और 12वीं सदी में बनाया गया। ईसाईयों और मुसलमानों के बीच चल रहे युद्ध के कारण इसका महत्व और भी बढ़ गया। इसके दो मुख्य भवनों में से प्रथम का निर्माण लगभग 1020 के करीब आरम्भ हुआ जब साँचो एल मायोर ने मुसलमानों से इसके आसपास के क्षेत्र पर फिर से कब्जा कर लिया।
राष्ट्रीय शक्ति

अन्तरराष्ट्रीय राजनीति के सन्दर्भ में किसी राष्ट्र के पास उपलब्ध सभी संसाधनों का योग राष्ट्रीय शक्ति (National power) कहलाता है, जो उसे राष्ट्रीय उद्देश्यों की पूर्ति के लिये आवश्यक होते हैं।
शिरीन फरहाद की तो निकल पड़ी

पटकथा

इस फ़िल्म में फरहाद (बोमन ईरानी) एक विक्रेता है जो महिलाओं के अंतर्वस्त्र बेचता है। उसकी मां नरगिस (डेजी ईरानी) और नानी (शम्मी) ही उसकी दुनिया में है। उन्हें सिर्फ फरहाद की चिंता है। नरगिस अपने बेटे के लिए एक उपयुक्त पारसी बहू के सपने देख रही है। दूसरी ओर शिरीन अपनी बुआ और अपने पिता, जो कोमा में है उनके साथ रहती है। वो फरहाद की दुकान में अपने लिए अंतर्वस्त्र खरीदने जाती है जहां दोनों की मुलाकात होती है। फिर ऐसी परिस्थितियां बनती हैं कि दोनों की बार-बार मुलाकात होती है, लेकिन शिरीन की कुछ हरकतों की वजह से फरहाद की मां उससे बेहद गुस्सा हो जाती है।

टिकटघर

शिरीन फरहाद की तो निकल पड़ी ने टिकट घर पर शुरुआत ज्यादा अच्छी नहीं रही, और अपने प्रथम दिन में ही 1.60 करोड़ (US$2,33,600) कमाये। प्रथम सप्ताहांत में 6 करोड़ (US$0.88 मिलियन) कमाये, द्वितीय दिन में प्राप्त धन 1.90 करोड़ (US$2,77,400) रहा और तृतीय दिन का 2.50 करोड़ (US$3,65,000) रहा। एक सप्ताह की कमाई 9.48 करोड़ (US$1.38 मिलियन)रही।
अन्त में फ़िल्म को असफल घोषित कर दिया गया।
चाँदपुर सदर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ८६.९८% है, जबकि शेष जनसंख्या प्रमुखतः हिन्दू धर्म की अनुयाई है, तथा, चट्टग्राम विभाग के पार्वत्य इलाकों में कई बौद्ध जनजाति के लोग निवास करते हैं। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

चाँदपुर उपजिला बांग्लादेश के दक्षिण-पूर्वी भाग में, चट्टग्राम विभाग के चाँदपुर जिले में स्थित है।
टोरंटो अर्गोनाउटस

टोरंटो अर्गोनाउटस, एक प्रसिद्ध कैनेडियन फुटबॉल टीम है, जो टोरंटो में आधारित है। वे कैनेडियन फुटबॉल लीग में खेलते हैं।
भविष्य विज्ञान

भविष्य विज्ञान अध्ययन के उस क्षेत्र को बोलते हैं जिसमें भविष्य में होने वाली घटनाओं और स्थितियों को समझने की कोशिश की जाती है। इस अध्ययन में भिन्न दृष्टिकोणों को लिया जाता है। उदाहरण के लिए अतीत और वर्तमान की स्थितियों के आधार पर भविष्य में उत्पन्न होने वाली चीज़ों की भविष्यवाणी की जा सकती है, जैसे की "मूर नियम" (Moore's Law, मूर्ज़ लॉ) नामक सिद्धांत में अतीत में हुए विकास को देखते हुए इलेक्ट्रोनिक सूक्ष्मीकरण में आने वाले विकास के बारे में भविष्यवानियाँ की गई हैं। या फिर कई संभावित घटनाओं की कल्पना की जा सकती है, ताकि उनसे निबटने की तैयारी की जा सके, जैसा की भूमंडलीय ऊष्मीकरण (ग्‍लोबल वॉर्मिंग) के सन्दर्भ में समुद्र सतह उठने से तटीय इलाक़ों को ख़तरे, हिमानियों के घटने से भारत-चीन में पानी को लेकर झड़पें और फ़सलों को नुकसान की संभावनाओं को परखकर किया जा रहा है। भविष्य विज्ञान में किसी मनचाहे ध्येय को लेकर परिस्थितियों को उसके अनुकूल बनाने के प्रयास को भी गिना जाता है, जैसे की कुछ पूंजीवादी अपना पैसा चिकित्सा, जीव-विज्ञान और अनुवांशिकी में लगा रहे हैं ताकि आगे चलकर इन सभी में विकास और तालमेल होने से मानव जीवन को १५० वर्ष या उस से भी अधिक करने के जुगाड़ बन सकें।
विशेषज्ञों और लेखकों में इस बात को लेकर मतभेद है के भविष्य विज्ञान वास्तव में विज्ञान है या कला।

अन्य भाषाओँ में

"भविष्य विज्ञान" को अंग्रेज़ी में "फ़्यूचरोलोजी" (futurology) कहते हैं।
आर्नेस्ट लुडविन किश्निर

आर्नेस्ट लुडविन किश्निर जर्मनी के महान चित्रकार थे।
२३१० ईसा पूर्व

२३१० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २३१० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
क्रमविनिमेयता

गणित में क्रमविनिमेयता (commutativity) किसी संक्रिया का वह गुण है जिसमें चीजों का क्रम बदलने पर भी अन्तिम परिणाम नहीं बदलता। अनेकों द्विक संक्रियाओं (binary operations) का यह मौलिक गुण है।
अचला शर्मा

अचला शर्मा लंदन में रहने वाली भारतीय मूल की हिंदी लेखिका है। उनका जन्म भारत के जालंधर शहर में हुआ तथा शिक्षा दिल्ली विश्वविद्यालय से प्राप्त की। वे लंदन प्रवास से पूर्व भारत में ही कहानीकार एवं कवि के रूप में स्थापित हो गई थीं। रेडियो से भी वे भारत में ही जुड़ चुकी थीं, बाद में वे लंदन में बी.बी.सी. रेडियो की हिन्दी सेवा से जुड़ीं और अध्यक्ष के पद तक पहुँचीं। बीबीसी से जुड़ने के पश्चात उनके व्यस्त जीवन में कहानी और कविता जहाँ पीछे छूटते गये, वहीं हर वर्ष एक रेडियो नाटक लिखना उनके दैनिक जीवन का हिस्सा बन गया। इन रेडियो नाटकों के दो संकलन `पासपोर्ट' एवं `जड़ें' के लिए उन्हें वर्ष २००४ के पद्मानंद साहित्य सम्मान से सम्मानित किया गया। ‘पासपोर्ट’ में बीबीसी हिन्दी सेवा से प्रसारित उन नाटकों को संकलित किया गया है जिनमें ब्रिटेन में बसे भारतीय मूल के प्रवासी अपनी पहचान को लेकर संभ्रम में दिखाई देते हैं और दोहरी या चितकबरी संस्कृति जीतने पर विवश दिखाई देते हैं, जबकि ‘जड़ें’ में बीबीसी से प्रसारित उन नाटकों को संकलित किया गया है जिनकी केन्द्रीय समस्याओं का सम्बन्ध भारत से है। अचला शर्मा के लेखन की विशेषता है स्थितियों की सही समझ, चरित्रों की सही मानसिकता की पकड़ और एक ऐसी भाषा का प्रयोग जो चरित्रों और स्थितियों के अनुकूल होती है। उनके रेडियो नाटकों में प्रवासी भारतीयों की दूसरी एवं तीसरी पीढ़ी की मानसिकता एवं संघर्ष का भी सटीक चित्रण देखने को मिलता है। बर्दाश्त बाहर, सूखा हुआ समुद्र तथा मध्यांतर उनके चर्चित कहानी संग्रह हैं। सूरीनाम विश्व हिन्दी सम्मेलन में अचला शर्मा को ब्रिटेन के हिन्दी साहित्य में उत्कृष्ट योगदान के लिए सम्मानित किया गया।
चरवाहा कुत्ता

चरवाहे कुत्ते जिन्हें कार्य उपयोगी कुत्ते भी कहा जाता है वो कुत्ते होते जिन्हें विशेष तौर पे पशुचारण या उस सम्बन्धी कार्य करने का प्रशिक्षण दिया जाता है। उन्हें यह सिखाया जाता है कि वो किसी विशेश आवाज़ जैसे की सीटी बजने पर कोई खास कार्य करे, जैसे की पशुओ को इखठा करना आदि।
हर्स्ट एल स्टोर्मर

हर्स्ट लुडविग स्टोर्मर नोबल पुरस्कार विजेता एवं विख्यात वैज्ञानिक हैं। स्टोर्मर को भौतिकी में डैनियल सुई और रॉबर्ट लाफलिन साथ " क्वांटम फ्लूइड के आंशिक चार्ज्ड उत्तेजित प्रकार की खोज" के लिए १९९८ में  नोबेल पुरस्कार मिला।
भूपेन हाजरिका

जीवन परिचय

हजारिका का जन्म असम के तिनसुकिया जिले की सदिया में हुआ था। हजारिका के पिताजी का नाम नीलकांत एवं माताजी का नाम शांतिप्रिया था। उनके पिताजी मूलतः असम के शिवसागर जिले के नाजिरा शहर से थे। दस संतानों में सबसे बड़े, हजारिका का संगीत के प्रति लगाव अपनी माता के कारण हुआ, जिन्होंने उन्हें पारंपरिक असमिया संगीत की शिक्षा जनम घुट्टी के रूप में दी। बचपन में ही उन्होंने अपना प्रथम गीत लिखा और दस वर्ष की आयु में उसे गाया। साथ ही उन्होंने असमिया चलचित्र की दूसरी फिल्म इंद्रमालती के लिए १९३९ में बारह वर्ष की आयु मॆं काम भी किया।
हजारिका ने करीब 13 साल की आयु में तेजपुर से मैट्रिक की परीक्षा पास की। आगे की पढ़ाई के लिए वे गुवाहाटी गए। 1942 में गुवाहाटी के कॉटन कॉलेज से इंटरमीडिएट किया। 1946 में हजारिका ने बनारस हिंदू विश्वविद्यालय से राजनीति विज्ञान में एम ए किया। इसके बाद पढ़ाई के लिए वे विदेश गए। न्यूयॉर्क स्थित कोलंबिया विश्वविद्यालय से उन्होंने पीएचडी की डिग्री हासिल की।

सम्मान

हजारिका को 1975 में सर्वोत्कृष्ट क्षेत्रीय फिल्म के लिये राष्ट्रीय पुरस्कार, 1992 में सिनेमा जगत के सर्वोच्च पुरस्कार दादा साहब फाल्के सम्मान से सम्मानित किया गया। इसके अलावा उन्हें 2009 में असोम रत्न और इसी साल संगीत नाटक अकादमी अवॉर्ड, 2011 में पद्म भूषण जैसे कई प्रतिष्ठित पुरस्कारों से सम्मानित किया गया। 2019 में इन्हें देश का सर्वोच्च सम्मान भारत रत्न देने की घोषणा की गई। Bhupen Hazarika Ji ko 70 वें गणतंत्र दिवस के अवसर पर इन्हें भारत रत्न से नवाजा गया यह सम्मान 8 अगस्त 2019 को राष्ट्रपति श्री रामनाथ कोविंद के द्वारा दिया गया साथ ही दो अन्य नाना जी देशमुख,एवं पूर्व राष्ट्रपति श्री प्रणब मुखर्जी को दिया गया
बिक्री कर

बिक्री कर 'आई डी' संख्‍या

एक राज्‍य बिक्रीकर आईडी संख्‍या अनिवार्यत: आपकी सामाजिक सुरक्षा संख्‍या का व्‍यवसाय रूपातंर है जिसके तहत आप ऐसी, किसी भी सेवा या उत्‍पाद, जिसे आप बेचते हैं, के लिए कर का संग्रहण तथा भुगतान करते हैं, जो बदले में आप के राज्‍य में कराधान के लिए अर्हक होता है।
बिक्री कर के लिए व्‍यावहारिक नियम यह है कि अधिकांश सेवाएं छूट प्राप्‍त है तथा खाद्यपदार्थों एवं औषधों के अलावा अधिकांश उत्‍पाद कर योग्‍य हैं यद्यपि हालिया इतिहास दर्शाता है कि राज्‍य धीरे धीरे कर योग्‍य सेवाओं की सूची बढ़ाते जा रहे हैं।

वैट

वैट वस्‍तुओं की खपत पर अप्रत्‍यक्ष कर है जिसकी अदायगी वस्‍तुओं के इस के अन्‍त्‍य उपभोक्‍ताओं के अंतरित किए जाने पर अथवा वस्‍तुओं में बदलाव पर इसके मूल्‍य उत्‍पादकों द्वारा अदा किया जाता है। यह अंतरिति द्वारा मूल्‍यवर्धन के अंतर के संबंध में एक कर हैं तथा केवल मात्र लाभ नहीं है।
इसक अर्थ है कि वस्‍तुओं का प्रत्‍येक विक्रेता तथा सेवा प्रदायक निविष्टि कर क्रेडिट का उपभोग करने के पश्‍चात कर प्रभारित करता है। यह बिक्री कर संग्रहण का स्‍वरूप है जिसके तहत वस्‍तुओं के मूल्‍यवर्धन के प्रत्‍येक चरण पर कर का संग्रहण किया जाता है। व्‍यवहार में, डीलर उपभोक्‍ता को बेचे गए माल की पूर्ण कीमत पर कर प्रभावित करता है तथा कर अवधि की प्रत्‍येक समाप्ति पर बिक्री पर संग्रहित कर तथा डीलर जिससे उसने माल खरीदा था, द्वारा उस पर प्रभारित कर को कम कर देता है तथा कर की इस राशि को सरकारी राजकोष में जमा कर देता है।
विश्‍व भर में वैट वस्‍तुओं तथा सेवाओं पर संदेय है क्‍योकि वे राष्‍ट्रीय स.घ.उ. का एक हिस्‍सा हैं। इसका अर्थ है कि वस्‍तुओं का प्रत्‍येक विक्रेता तथा सेवा प्रदायक निविष्टि कर क्रेडिट का उपभोग करने के पश्‍चात कर प्रभारित करता है। इसका अर्थ है कि वस्‍तुओं का प्रत्‍येक विक्रेता तथा सेवा प्रदायक निविष्टि कर क्रेडिट का उपभोग करने के पश्‍चात कर प्रभारित करता है। यह बिक्री कर संग्रहण का स्‍वरूप है जिसके तहत वस्‍तुओं के मूल्‍यवर्धन के प्रत्‍येक चरण पर कर का संग्रहण किया जाता है। व्‍यवहार में, डीलर उपभोक्‍ता को बेचे गए माल की पूर्ण कीमत पर कर प्रभावित करता है तथा कर अवधि की प्रत्‍येक समाप्ति पर बिक्री पर संग्रहित कर तथा डीलर जिससे उसने माल खरीदा था, द्वारा उस पर प्रभारित कर को कम कर देता है तथा कर की इस राशि को सरकारी राजकोष में जमा कर देता है।
एबी भाषा

एबी विश्व की एक प्रमुख भाषा है।
चुरहट विधानसभा निर्वाचन क्षेत्र

See Also

चुरहट
मर्गेरित युर्स्नर्

मर्गेरित युर्स्नर् (फ़्रांसीसी भाषा,Marguerite Cleenewerck de Crayencour, Marguerite Yourcenar , बेल्जियम, ८ जून १९०३-संयुक्त राज्य अमेरिका, १७ दिसंबर १९८७) बेल्जियम के लेखक.
मालापत्रम

मालापत्रम, भारत की एक प्रमुख जनजाति हैं।
पॉल क्रूगमैन

पॉल क्रूगमैन अमेरिका के प्रिन्सटन विश्वविद्यालय में अर्थशास्त्र और अंतरराष्ट्रीय मामलों के प्रोफेसर हैं। वे न्यूयॉर्क टाइम्स अख़बार में नियमित कॉलम भी लिखते हैं। उन्हें अर्थशास्त्र के क्षेत्र में वर्ष २००८ के नोबेल पुरस्कार के लिए चुना गया हैं। इस पुरस्कार में १४ लाख डालर की राशि दी जाती है। इस पुरस्कार की शुरुआत मूल नोबेल पुरस्कारों से काफी बाद में १९६० में की गई थी और इसे आर्थिक जगत में स्विरिज्स रिक्सबैंक प्राइज के नाम से जाना जाता है। नोबेल पुरस्कार समिति के निर्णायक मंडल के सदस्यों का कहना है कि मुक्त व्यापार, भूमंडलीकरण के प्रभावों और दुनिया में शहरीकरण के पीछे काम कर रही शक्तियों के विश्लेषण में क्रूगमैन का दिया सिद्धांत कारगर है। अकादमी ने अपनी प्रशस्ति में कहा, "इस तरह से उन्होंने अंतर्राष्ट्रीय व्यापार और आर्थिक भूगोल जैसे विषयों को एक साथ विश्लेषित किया है।"
पृथ्वीपुर विधानसभा निर्वाचन क्षेत्र

See Also

पृथ्वीपुर
उमेश मलिक

राजनीतिक करियर

उमेश मलिक ने उत्तर प्रदेश विधानसभा चुनाव, 2017 में भारतीय जनता पार्टी के प्रत्याशी के रूप में चुनाव लड़ा और अपने निकटतम प्रतिद्वंद्वी समाजवादी पार्टी के प्रत्याशी प्रमोद त्यागी को 13,201 मतों से पराजित कर जीत दर्ज की।
क़ुरैश क़बीला

क़ुरैश (अरबी: قريش‎, अंग्रेज़ी: Quraish या Quraysh) एक शक्तिशाली व्यापारी अरब क़बीला था जिसका इस्लाम के आने से पहले मक्का और उसके काबा पर नियंत्रण था। पैग़म्बर मुहम्मद​ भी इसी क़बीले की बनू हाशिम शाखा के सदस्य थे। पारम्परिक क़हतानी-अदनानी अरब श्रेणीकरण के नज़रिए से क़ुरैश एक अदनानी क़बीला था।
राष्ट्रीय आधुनिक कला संग्रहालय, दिल्ली

संग्रह

राष्ट्रीय आधुनिक कला संग्रहालय के संग्रह में प्रमुख रूप से भारतीय व कुछ हद तक अन्तर्राष्ट्रीय कलाकारों की कलाकृतियां शामिल हैं। भारतीय आधुनिक कला के ऐतिहासिक विकास को महत्व देते हुए यहां का संग्रह पंजाब, पटना, लखनऊ, मैसूर और तंजौर जैसी विभिन्न शैलियों तथा उन्नीसवीं शताब्दी की कुछ विशिष्ट शैलियों, लघुचित्रों, राजा रविवर्मा की कलाकृतियों व शैक्षिक यथार्थवाद, बंगाल शैली तथा अन्तर्राष्ट्रीय आधुनिक कला पर केन्द्रित है।
संग्रह में जैकब एपस्टीन, ज्यॉर्जियो द किरिको, सोनिया डिलौने, ए तपिए, रॉबर्ट राउजवर्ग, से.डुक ली, डि.सी. दाजा, पीटर लुबार्दा, कोज़ो मियो, जॉर्ज कीट, तथा फ़्रड थीलर जैसे अन्तर्राष्ट्रीय कलाकारों के मूर्तिशिल्प तथा ग्राफ़िक्स भी शामिल हैं।
यहां का संग्रह थॉमस डैनियल, अवनीन्द्रनाथ टैगोर, रविंद्र नाथ टैगोर, गगनेंद्र नाथ टैगोर, नंदलाल बोस, यामिनी रॉय, अमृता शेरगिल के साथ साथ देश के अन्य प्रमुख समकालीन कलाकारों के कार्यों का भली-भांति निरुपण करता है। मूर्ति-शिल्पों का प्रदर्शन संग्रहालय से सटे हुए लॉन में किया गया है। इसे शिल्प उद्यान के रूप में जाना जाता है। कलाकृतियों का अधिग्रहण क्रय, उपहारस्वरूप तथा स्थायी ऋण के द्वारा समृद्ध किया गया है।
प्रकार्यात्मक मनोविज्ञान

मनोविज्ञान में प्रकार्यवाद (functionalism) एक ऐसा स्कूल या सम्प्रदाय है जिसकी उत्पत्ति संरचनावाद के वर्णनात्मक तथा विश्लेषणात्मक उपागम के विरोध में हुआ। विलियम जेम्स (1842-1910) द्वारा प्रकार्यवाद की स्थापना अमरीका के हारवर्ड विश्वविद्यालय में की गयी थी। परन्तु इसका विकास शिकागो विश्वविद्यालय में जान डीवी (1859-1952) जेम्स आर एंजिल (1867-1949) तथा हार्वे ए॰ कार (1873-1954) के द्वारा तथा कोलम्बिया विश्वविद्यालय के ई॰एल॰ थार्नडाइक तथा आर॰एफ॰ बुडवर्थ के योगदानों से हुयी।
प्रकार्यवाद में मुख्यतः दो बातों पर प्रकाश डाला- व्यक्ति क्या करते है? तथा व्यक्ति क्यों कोई व्यवहार करते है? वुडवर्थ (1948) के अनुसार इन दोनों प्रश्नों का उत्तर ढूढ़ने वाले मनोविज्ञान को प्रकार्यवाद कहा जाता है। प्रकार्यवाद में चेतना को उसके विभिन्न तत्वों के रूप में विश्लेषण करने पर बल नहीं डाला जाता बल्कि इसमें मानसिक क्रिया या अनुकूल व्यवहार के अध्ययन को महत्व दिया जाता है। अनुकूल व्यवहार में मूलतः प्रत्यक्षण स्मृति, भाव, निर्णय तथा इच्छा आदि का अध्ययन किया जाता है क्योंकि इन प्रक्रियाओं द्वारा व्यक्ति को वातावरण में समायोजन में मदद मिलती है। प्रकार्यवादियों ने साहचर्य के नियमों जैसे समानता का नियम, समीपता का नियम तथा बारंबारता का नियम प्रतिपादित किया जो सीखने में अपनी महत्वपूर्ण भूमिका बनाता है।
कोलम्बिया प्रकार्यवादियों में ई॰एल॰ थार्नडाइक व आर॰एस॰ वुडवर्थ का योगदान सर्वाधिक रहा। थार्नडाइक ने एक पुस्तक 'शिक्षा मनोविज्ञान' लिखी जिसमें इन्होने सीखने के नियम लिखे हैं। थार्नडाइक के अनुसार मनोविज्ञान उद्दीपन-अनुक्रिया (एस॰आर॰) सम्बन्धों के अध्ययन का विज्ञान है। थार्नडाइक ने सीखने के लिये सम्बन्धवाद का सिद्धान्त दिया, जिसके अनुसार सीखने में प्रारम्भ में त्रुटियाँ अधिक होती है किन्तु अभ्यास देने से इन त्रुटियों में धीरे-धीरे कमी आ जाती है।
वुडवर्थ ने अन्य प्रकार्यवादियों के समान मनोविज्ञान को चेतन तथा व्यवहार के अध्ययन का विज्ञान माना। इन्होने सीखने की प्रक्रिया को काफी महत्वपूर्ण बताया क्योंकि इससे यह पता चलता है कि सीखने की प्रक्रिया क्यों की गयी। वुडवर्थ ने उद्वीपक-अनुक्रिया के सम्बन्ध में परिवर्तन करते हुये प्राणी की भूमिका को महत्वपूर्ण मानते हुये उद्वीपक-प्राणी-अनुक्रिया (S.O.R. ) सम्बन्ध को महत्वपूर्ण बताया।
नीपर

नीपर नदी (अंग्रेज़ी: Dnieper River) यूरोप की एक प्रमुख नदी है, जो रूस के सोमोलेंस्क नामक स्थान के पास से निकल कर रूस, बेलारूस और युक्रेन में बहने के बाद काला सागर मे गिरती है। यह बेलारूस और युक्रेन की सबसे लंबी नदी है और पूरे यूरोप की नदियों में लंबाई के मामले में इसका चौथा स्थान है।
कुल 2,145 किमी (1,333 मील) और 2,201 किमी (1,368 मील) के बीच लंबाई वाली इस नदी के अपवाह बेसिन का आकार 5,04,000 वर्ग किलोमीटर (1,95,000 वर्ग मील) है।
यह नदी, इसके ऊपर स्थित जलविद्युत केन्द्रों के लिए जानी जाती है। नीपर नदी एक महत्वपूर्ण जलमार्ग भी है। नीपर-बग नहर द्वारा यह यूरोप के अन्य नहरी जलमार्गों से भी जुड़ी है। जलमार्ग के रूप में इस नदी का महत्व बेलारूस और युक्रेन के लिए है।
शोमा चौधरी

शोमा चौधरी एक भारतीय पत्रकार, सम्पादन और राजनीतिक टिप्पणीकार हैं। वे तहलका, एक खोजी सार्वजनिक हित समाचार पत्रिका की संपादक और संस्थापकों में से एक है। वह वर्तमान में एलज़ेब्रा की निदेशक और सह-संस्थापक हैं, जोकि प्रसिद्ध भारतीयों के साथ सार्वजनिक साक्षात्कार आयोजित करने वाली एक संगठन है।

जीवनी

शोमा का जन्म दार्जिलिंग में हुआ और वे वहीं पली-बढ़ी, उनके माता-पिता दोनों डॉक्टर थे। उन्होंने सेंट हेलन कॉन्वेंट, कुर्सियांग; ला मार्टिनियर स्कूल, कोलकाता; और लेडी श्रीराम कॉलेज, नई दिल्ली से अध्ययन किया हैं। उन्होंने कक्षा 12 में अंग्रेजी में राष्ट्रीय आईएससी बोर्ड में अव्वल आई थीं, और अपने अंग्रेजी साहित्य के स्नातक और  मास्टर डिग्री दोनों में दिल्ली विश्वविद्यालय में भी प्रथम स्थान प्राप्त किया था। वे विवाहित है और दिल्ली में रहती है।

एलज़ेब्रा

बीजगणित - कला और विचार क्लब, शोमा चौधरी द्वारा सितंबर 2016 में शुरू किया गया था। तब से, इसने मुख्यधारा के सार्वजनिक आंकड़ों को नई रोशनी में प्रस्तुत करने या प्रतिवाद को उजागर करने वाले असंख्य वार्तालापों की मेजबानी की है। इसमें जमीनी स्तर के सामाजिक कार्यकर्ता, अनसुनी आवाजें, जिन्हें मुख्यधारा के मीडिया द्वारा अक्सर अनदेखा किया जाता है, जिसमें गंदे नाले के  कर्मचारी, किसान, आदिवासी, पर्यावरण कार्यकर्ता और मुसलमान आतंक के दोषी शामिल हैं।

पुरस्कार

2011 में, न्यूजवीक (यूएसए) ने शोमा चौधरी को  "पॉवर वीमेन हु शेक द वर्ल्ड" में से एक के रूप में चुना। उस वर्ष सूची में अन्य भारतीय महिलाओं में सोनिया गांधी और अरुंधति रॉय भी सूचित थीं। उन्हें राजनीतिक पत्रकारिता के लिए प्रतिष्ठित सब्बादोरो अर्नेस्ट हेमिंग्वे पुरस्कार (2013), राजनीतिक पत्रकारिता के लिए मुंबई प्रेस क्लब पुरस्कार (2012), रामनाथ गोयनका पुरस्कार और "गोइंग व्हेयर एंजेल्स फियर टू ट्रेड" के लिये सर्वश्रेष्ठ महिला पत्रकार का चमेली देवी पुरस्कार (2009) दिया गया। उन्हें उनके मातृसंस्था लेडी श्री राम कॉलेज, दिल्ली द्वारा 2013 में "वर्ष की पूर्व छात्र" के रूप में सम्मानित किया गया था।

विवाद

2013 में, शोमा ने तहलका के संपादक और संस्थापक तरुण तेजपाल के खिलाफ एक सहकर्मी द्वारा यौन उत्पीड़न की शिकायत को संभालने के विवाद के बाद तहलका से इस्तीफा दे दिया। चौधरी, जो महिलाओं के मुद्दों पर एक प्रमुख आवाज़ हैं, की मीडिया और कुछ सहयोगियों द्वारा उनकी अपनी पत्रिका में संभवतः मामले को रेखांकित करने के लिए आलोचना की गई थी।
टोडारायसिंह

जनसांख्यिकी

2001 की जनगणना के अनुसार यहाँ की कुल जनसंख्या 21,203 थी। जिसमें 52% पुरुष और 48% महिलायें थी।
राजभवन (आन्ध्र प्रदेश)

राजभवन हैदराबाद भारत के आन्ध्र प्रदेश राज्य के राज्यपाल का आधिकारिक निवास है। यह राज्य की राजधानी हैदराबाद के सोमजीगुदा नामक इलाके में स्थित है।

इतिहास

राजभवन का डिज़ाइन और निर्माण १९३८ में एक फ़्रान्सीसी वास्तुकार द्वारा हैदरबाद के अन्तिम निज़ाम मीर ओस्मान अली खान के राजत्व के दौरान किया था। इसे "शाह मंज़िल" के नाम से जाना जाता था और यह "शाहज़ोर जुंग" का निवास था।
हरिपुरा अरोडा

जनसांख्यिकी

भारत की २०११ की जनगणना के अनुसार गाँव की कुल जनसंख्या ८७२ लोग हैं जिनमें से ४४८ पुरुष और ४२४ महिलायें हैं।
अन्‍त्‍योदय अन्‍न योजना

यह कार्ड भारत सरकार द्वारा उन सभी भारतीय नागरिको को दिया जाता है जो गृहस्थी 
श्रेणी से बाहर हो अर्थात बहुत ही गरीब। इस कार्ड मे अन्य  कार्डो की तुलना मे ज्यादा राशन प्रदान किया जाता है।
गृहस्थी कार्ड धारक को अब यूनिट के हिसाब से  प्रति यूनिट 3 किलो गेहूं और 2 किलो चावल मिलता है, जबकि अंत्योदय कार्ड धारक को हर महीने 35 किलो राशन जिसमे 20 किलो गेहूं और 15 किलो चावल शामिल है मिलता है।
वही राशन का मूल्य दोनों के लिए समान है जिसमे 2 रुपये किलो गेहूं और 3 रुपये किलो चावल देने का प्रावधान है।
अंत्योदय कार्ड धारक सरकार की हर योजना का प्रथम वरीयता में प्राप्त करने का अधिकारी है जैसा कि नाम से ही प्रदर्शित है अंतिम ब्यक्ति का उदय अंत्योदय।
उत्तर आधुनिकतावाद

उत्तर आधुनिकतावाद (Postmodernism) २०वीं शताब्दी के दूसरे भाग में दर्शनशास्त्र, कला, वास्तुशास्त्र और आलोचना के क्षेत्रों में फैला एक सांस्कृतिक आंदोलन था जिसने अपने से पहले प्रचलित आधुनिकतावाद को चुनौती दी और सांस्कृतिक वातावरण बदल डाला। इस नई विचारशैली में विचारधाराओं, एक निर्धारित दिशा वाले सामाजिक विकास और वस्तुनिष्ठावाद के विरुद्ध, और संशयवाद, व्यक्तिपरकता (subjectivity) और व्यंगोक्ति की ओर रुझान प्रचलित हो गया।
लारेंस बिन्यन

रॉबट लारेंस बिन्यन (Robert Laurence Binyon ; 1869 - 1943) अंग्रेज कवि, नाटककार, चित्रकला तथा वास्तुकला विशेषज्ञ था।

परिचय

लारेंस बियन का जन्म लैंकेस्टर में हुआ था। सेंट पाल स्कूल तथा ट्रिनिटी कालेज में शिक्षा हुई। 'परसीफ़ोन' नामक कविता पर न्यूडीगेट पुरस्कार (१८९०); १९२९-३० जापान का भ्रमण; १९३३-३४ अमरीका के हार्वर्ड विश्वविद्यालय में कविता पढ़ाने के लिए चार्ल्स इलियट नॉर्टन प्रोफेसर; १९४० में एथेंस विश्वविद्यालय में अंग्रेजी साहित्य के बायरन प्रोफेसर।
बिन्यन ने अंग्रेजी चित्रकला तथा जापानी काष्ठकला की सूचन पूर्ण सूची प्रकाशित करके पूर्व और पश्चिम की कला का समन्वय किया। वे चित्रकला के विशेषज्ञ थे। 'पेंटिंग इन दि फ़ार ईस्ट' १९०८ में प्रकाशित किया। कवि के रूप में अनेक गीतकाव्य उनकी ख्याति में सहायक हुए। उनकी कविताएँ 'फ़ॉर दि फालेन' (१९१४), 'दि आइडाल्स' (१९२८) अंग्रेजी साहित्य में विशेष प्रसिद्ध हुईं। वे पद्यनाटक को पुन: रंगमंच पर लाने के समर्थक थे। इस प्रकार के कई नाटक लिखे जिनमें 'एटिला' (१९०७), 'आर्थर' (१९२३), 'दि यंग किंग' (१९२४) आदि हैं।
वे काव्य को वक्तृता का अंग बनाना चाहते थे। वे युद्ध को सभ्यता का विनाशक मानते थे। द्वितीय विश्वयुद्ध से वे इतने दु:खी हुए कि एकाकी जीवन व्यतीत करते हुए महाकवि दाँते की रचना का अनुवाद करना आरंभ किया। उन्होंने कविता में शब्दचयन और ध्वनि पर विशेष ध्यान रखा। वे भाषा को एकता, सौंदर्य और कला का साधन मानते थे। उन्होंने भारत की भावना और विचार को पक्षपात रहित होकर पश्चिमी देशों में पहुँचाया। वे भारत के सच्चे मित्र थे। वे अन्याय और अत्याचार के विरोधी थे, सत्य, सौंदर्य तथा पवित्रता के समर्थक। उनकी कविता वर्ड्स्वर्द तथा आर्नाल्ड से प्रभावित है।